CELEX: 32016D2268
Language: el
Date: 2016-12-14 00:00:00
Title: Εκτελεστική απόφαση (ΕΕ) 2016/2268 της Επιτροπής, της 14ης Δεκεμβρίου 2016, για την τροποποίηση των αποφάσεων 2007/305/ΕΚ, 2007/306/ΕΚ και 2007/307/ΕΚ όσον αφορά την περίοδο ανοχής σε ίχνη του υβριδίου ελαιοκράμβης Ms1×Rf1 (ACS-BNØØ4-7×ACS-BNØØ1-4), του υβριδίου ελαιοκράμβης Ms1×Rf2 (ACS-BNØØ4-7×ACS-BNØØ2-5) και της ελαιοκράμβης Topas 19/2 (ACS-BNØØ7-1), καθώς και των παραγώγων τους [κοινοποιηθείσα υπό τον αριθμό C(2016) 8390]

16.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 342/34
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/2268 ΤΗΣ ΕΠΙΤΡΟΠΉΣ
   της 14ης Δεκεμβρίου 2016
   για την τροποποίηση των αποφάσεων 2007/305/ΕΚ, 2007/306/ΕΚ και 2007/307/ΕΚ όσον αφορά την περίοδο ανοχής σε ίχνη του υβριδίου ελαιοκράμβης Ms1×Rf1 (ACS-BNØØ4-7×ACS-BNØØ1-4), του υβριδίου ελαιοκράμβης Ms1×Rf2 (ACS-BNØØ4-7×ACS-BNØØ2-5) και της ελαιοκράμβης Topas 19/2 (ACS-BNØØ7-1), καθώς και των παραγώγων τους
   
      
         [κοινοποιηθείσα υπό τον αριθμό C(2016) 8390]
      
   
   (Το κείμενο στη γερμανική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές (1), και ιδίως το άρθρο 8 παράγραφος 6 και το άρθρο 20 παράγραφος 6,
   Εκτιμώντας τα ακόλουθα:
   
               (1)
            
            
               Οι αποφάσεις της Επιτροπής 2007/305/ΕΚ (2), 2007/306/ΕΚ (3) και 2007/307/ΕΚ (4) καθορίζουν αντίστοιχα τους κανόνες για την απόσυρση του υβριδίου ελαιοκράμβης Ms1×Rf1 (ACS-BNØØ4-7×ACS-BNØØ1-4), του υβριδίου ελαιοκράμβης Ms1×Rf2 (ACS-BNØØ4-7×ACS-BNØØ2-5) και της ελαιοκράμβης Topas 19/2 (ACS-BNØØ7-1), καθώς και των παραγώγων αυτών («γενετικώς τροποποιημένο υλικό») από την αγορά. Οι εν λόγω αποφάσεις εκδόθηκαν αφού ο κάτοχος της άδειας κυκλοφορίας, η εταιρεία Bayer CropScience AG, είχε υποδείξει στην Επιτροπή ότι δεν σκόπευε να υποβάλει αίτηση ανανέωσης της άδειας κυκλοφορίας του εν λόγω γενετικώς τροποποιημένου υλικού, σύμφωνα με το πρώτο εδάφιο του άρθρου 8 παράγραφος 4, το άρθρο 11, το άρθρο 20 παράγραφος 4 και το άρθρο 23 του κανονισμού (ΕΚ) αριθ. 1829/2003.
            
         
               (2)
            
            
               Και οι τρεις αποφάσεις προέβλεπαν μια αρχική μεταβατική περίοδο πέντε ετών, κατά την οποία τα τρόφιμα και οι ζωοτροφές που περιέχουν, αποτελούνται ή παράγονται από το εν λόγω γενετικώς τροποποιημένο υλικό επιτρέπεται να διατίθενται στην αγορά σε ποσοστό που δεν υπερβαίνει το 0,9 % και υπό τον όρο ότι η εν λόγω παρουσία ήταν τυχαία ή τεχνικώς αναπόφευκτη. Σκοπός αυτής της μεταβατικής περιόδου ήταν να ληφθεί υπόψη το γεγονός ότι σε κάποιες περιπτώσεις ήταν πιθανόν να υπάρχουν στις αλυσίδες τροφίμων και ζωοτροφών ελάχιστα ίχνη του εν λόγω γενετικώς τροποποιημένου υλικού ακόμα κι αφού η Bayer CropScience AG είχε αποφασίσει να σταματήσει την πώληση σπόρων προερχόμενων από αυτούς τους γενετικώς τροποποιημένους οργανισμούς και ακόμα και αφού είχαν ληφθεί όλα τα μέτρα για να αποφευχθεί η παρουσία αυτού του υλικού.
            
         
               (3)
            
            
               Βάσει της εμπειρίας που αποκτήθηκε μετά την απόσυρση του εν λόγω γενετικώς τροποποιημένου υλικού από την αγορά, και οι τρεις αποφάσεις τροποποιήθηκαν με την εκτελεστική απόφαση 2012/69/ΕΕ της Επιτροπής (5) προκειμένου να παραταθεί η μεταβατική περίοδος μέχρι τις 31 Δεκεμβρίου 2016. Λαμβάνοντας υπόψη τα πολύ χαμηλά επίπεδα ιχνών που είχαν αναφερθεί, η εν λόγω απόφαση μείωσε την ανεκτή παρουσία του εν λόγω γενετικώς τροποποιημένου υλικού σε τρόφιμα και ζωοτροφές σε επίπεδο 0,1 % κατά μάζα.
            
         
               (4)
            
            
               Οι αποφάσεις 2007/305/ΕΚ, 2007/306/ΕΚ και 2007/307/ΕΚ καθόριζαν επίσης μια σειρά μέτρων τα οποία όφειλε να λάβει η Bayer CropScience AG για να διασφαλιστεί η αποτελεσματική απόσυρση του εν λόγω γενετικώς τροποποιημένου υλικού από την αγορά, και επέβαλλαν επίσης στην Bayer CropScience AG υποχρεώσεις υποβολής εκθέσεων.
            
         
               (5)
            
            
               Τον Δεκέμβριο του 2013 και τον Μάρτιο του 2016 η Bayer CropScience AG ανέφερε ότι, παρά τα μέτρα που είχαν ληφθεί για την αποτροπή της παρουσίας των εν λόγω γενετικώς τροποποιημένων οργανισμών σύμφωνα με τις αποφάσεις 2007/305/ΕΚ, 2007/306/ΕΚ και 2007/307/ΕΚ, κατά τα τελευταία έτη εξακολουθούν να ανιχνεύονται ελάχιστα ίχνη σε βασικά προϊόντα ελαιοκράμβης. Αυτή η συνεχιζόμενη παρουσία ιχνών μπορεί να εξηγηθεί από τη βιολογία των φυτών ελαιοκράμβης, τα οποία μπορούν να παραμένουν σε λήθαργο για μεγάλα χρονικά διαστήματα, και από τις γεωργικές πρακτικές που έχουν χρησιμοποιηθεί για τη συγκομιδή των σπόρων και οι οποίες μπορούν να προκαλέσουν τυχαία διασπορά, σε επίπεδο που ήταν δύσκολο να εκτιμηθεί κατά την ημερομηνία έκδοσης των αποφάσεων 2007/305/ΕΚ, 2007/306/ΕΚ και 2007/307/ΕΚ και της εκτελεστικής απόφαση 2012/69/ΕΕ. Η συχνότητα εμφάνισης ιχνών συνέχισε να ακολουθεί φθίνουσα πορεία.
            
         
               (6)
            
            
               Στο πλαίσιο αυτό, είναι σκόπιμο να παραταθεί η μεταβατική περίοδος για τρία ακόμη έτη, μέχρι τις 31 Δεκεμβρίου 2019, ώστε να καταστεί δυνατή η πλήρης απομάκρυνση των υπολειπόμενων ιχνών των σειρών ελαιοκράμβης Ms1×Rf1, Ms1×Rf2 και Topas 19/2 από την αλυσίδα τροφίμων και ζωοτροφών.
            
         
               (7)
            
            
               Επίσης, προκειμένου να συνεισφέρει περαιτέρω στην απομάκρυνση του εν λόγω γενετικώς τροποποιημένου υλικού, είναι σκόπιμο να συνεχίσει η Bayer CropScience AG να εφαρμόζει το εσωτερικό πρόγραμμα που απαιτείται σύμφωνα με τις αποφάσεις 2007/305/ΕΚ, 2007/306/ΕΚ και 2007/307/ΕΚ και να συγκεντρώνει δεδομένα, όπως εθελοντικά έπραττε και προηγουμένως, σχετικά με την παρουσία τέτοιου υλικού στα προϊόντα ελαιοκράμβης που εισάγονται στην Ένωση από τον Καναδά, τη μόνη χώρα στην οποία καλλιεργούνται αυτές οι σειρές ελαιοκράμβης για εμπορικούς σκοπούς. Την 1η Ιανουαρίου 2019 η Bayer CropScience AG θα πρέπει να υποβάλει στην Επιτροπή έκθεση πάνω στα δύο αυτά θέματα.
            
         
               (8)
            
            
               Η Bayer CropScience AG θα πρέπει να διασφαλίσει τη συνεχή διαθεσιμότητα πιστοποιημένων υλικών αναφοράς που θα επιτρέπουν στα εργαστήρια ελέγχου να πραγματοποιούν τις αναλύσεις τους κατά τη διάρκεια αυτής της μεταβατικής περιόδου.
            
         
               (9)
            
            
               Οι αποφάσεις 2007/305/ΕΚ, 2007/306/ΕΚ και 2007/307/ΕΚ θα πρέπει, ως εκ τούτου, να τροποποιηθούν αναλόγως.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2007/305/ΕΚ τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Ο αποδέκτης εφαρμόζει εσωτερικό πρόγραμμα με σκοπό να διασφαλιστεί η αποτελεσματική απομάκρυνση της ελαιοκράμβης ACS-BNØØ4-7, ACS-BNØØ1-4 και του υβριδικού συνδυασμού ACS-BNØØ4-7×ACS-BNØØ1-4 από την αγορά, στη φυτική βελτίωση και την παραγωγή σπόρων, και συγκεντρώνει στοιχεία σχετικά με την παρουσία των εν λόγω γενετικώς τροποποιημένων οργανισμών στα φορτία ελαιοκράμβης που αποστέλλονται από τον Καναδά προς την Ένωση.
               Ο αποδέκτης υποβάλλει έκθεση στην Επιτροπή, μέχρι την 1η Ιανουαρίου 2019, σχετικά με την εφαρμογή του εν λόγω προγράμματος και σχετικά με την παρουσία αυτών των γενετικώς τροποποιημένων οργανισμών στα φορτία ελαιοκράμβης που αποστέλλονται από τον Καναδά προς την Ένωση.».
            
         
               2)
            
            
               Το άρθρο 2 αντικαθίσταται από το ακόλουθο κείμενο:
               «Άρθρο 2
               1.   Επιτρέπεται η παρουσία υλικού το οποίο περιέχει, αποτελείται ή παράγεται από τις σειρές ελαιοκράμβης ACS-BNØØ4-7, ACS-BNØØ1-4 και τον υβριδικό συνδυασμό ελαιοκράμβης ACS-BNØØ4-7×ACS-BNØØ1-4 σε τρόφιμα ή ζωοτροφές που έχουν κοινοποιηθεί σύμφωνα με το άρθρο 8 παράγραφος 1 στοιχείο α) και το άρθρο 20 παράγραφος 1 του κανονισμού (ΕΚ) αριθ. 1829/2003 έως τις 31 Δεκεμβρίου 2019, υπό τον όρο ότι η παρουσία αυτή:
               
                           α)
                        
                        
                           είναι τυχαία ή τεχνικώς αναπόφευκτη· και
                        
                     
                           β)
                        
                        
                           αντιστοιχεί σε ποσοστό όχι μεγαλύτερο από 0,1 % κατά μάζα.
                        
                     2.   Ο αποδέκτης διασφαλίζει τη διαθεσιμότητα πιστοποιημένου υλικού αναφοράς για την ελαιοκράμβη ACS-BNØØ4-7×ACS-BNØØ1-4 μέσω της Αμερικανικής Εταιρείας Ελαιοχημείας (American Oil Chemists Society), στη διεύθυνση https://www.aocs.org/attain-lab-services/certified-reference-materials-(crms).».
            
         
               3)
            
            
               Το παράρτημα απαλείφεται.
            
         Άρθρο 2
   Η απόφαση 2007/306/ΕΚ τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Ο αποδέκτης εφαρμόζει εσωτερικό πρόγραμμα με σκοπό να διασφαλιστεί η αποτελεσματική απομάκρυνση της ελαιοκράμβης ACS-BNØØ4-7, ACS-BNØØ2-5 και του υβριδικού συνδυασμού ACS-BNØØ4-7×ACS-BNØØ2-5 από την αγορά, στη φυτική βελτίωση και την παραγωγή σπόρων, και συγκεντρώνει στοιχεία σχετικά με την παρουσία των εν λόγω γενετικώς τροποποιημένων οργανισμών στα φορτία ελαιοκράμβης που αποστέλλονται από τον Καναδά προς την Ένωση.
               Ο αποδέκτης υποβάλλει έκθεση στην Επιτροπή, μέχρι την 1η Ιανουαρίου 2019, σχετικά με την εφαρμογή του εν λόγω προγράμματος και σχετικά με την παρουσία αυτών των γενετικώς τροποποιημένων οργανισμών στα φορτία ελαιοκράμβης που αποστέλλονται από τον Καναδά προς την Ένωση.».
            
         
               2)
            
            
               Το άρθρο 2 αντικαθίσταται από το ακόλουθο κείμενο:
               «Άρθρο 2
               1.   Επιτρέπεται η παρουσία υλικού το οποίο περιέχει, αποτελείται ή παράγεται από τις σειρές ελαιοκράμβης ACS-BNØØ4-7, ACS-BNØØ2-5 και τον υβριδικό συνδυασμό ελαιοκράμβης ACS-BNØØ4-7×ACS-BNØØ2-5 σε τρόφιμα ή ζωοτροφές που έχουν κοινοποιηθεί σύμφωνα με το άρθρο 8 παράγραφος 1 στοιχείο α) και το άρθρο 20 παράγραφος 1 του κανονισμού (ΕΚ) αριθ. 1829/2003 έως τις 31 Δεκεμβρίου 2019, υπό τον όρο ότι η παρουσία αυτή:
               
                           α)
                        
                        
                           είναι τυχαία ή τεχνικώς αναπόφευκτη· και
                        
                     
                           β)
                        
                        
                           αντιστοιχεί σε ποσοστό όχι μεγαλύτερο από 0,1 % κατά μάζα.
                        
                     2.   Ο αποδέκτης διασφαλίζει τη διαθεσιμότητα πιστοποιημένου υλικού αναφοράς για την ελαιοκράμβη ACS-BNØØ4-7×ACS-BNØØ2-5 μέσω της Αμερικανικής Εταιρείας Ελαιοχημείας (American Oil Chemists Society), στη διεύθυνση https://www.aocs.org/attain-lab-services/certified-reference-materials-(crms).».
            
         
               3)
            
            
               Το παράρτημα απαλείφεται.
            
         Άρθρο 3
   Το άρθρο 1 της απόφασης 2007/307/ΕΚ αντικαθίσταται από το ακόλουθο κείμενο:
   
      «Άρθρο 1
      1.   Ο αποδέκτης εφαρμόζει εσωτερικό πρόγραμμα με σκοπό να διασφαλιστεί η αποτελεσματική απομάκρυνση της ελαιοκράμβης ACS-BNØØ7-1 από την αγορά, στη φυτική βελτίωση και την παραγωγή σπόρων, και συγκεντρώνει στοιχεία σχετικά με την παρουσία του εν λόγω γενετικώς τροποποιημένου οργανισμού στα φορτία ελαιοκράμβης που αποστέλλονται από τον Καναδά προς την Ένωση.
      Ο αποδέκτης υποβάλλει έκθεση στην Επιτροπή, μέχρι την 1η Ιανουαρίου 2019, σχετικά με την εφαρμογή του εν λόγω προγράμματος και σχετικά με την παρουσία αυτών των γενετικώς τροποποιημένων οργανισμών στα φορτία ελαιοκράμβης που αποστέλλονται από τον Καναδά προς την Ένωση.
      2.   Επιτρέπεται η παρουσία υλικού το οποίο περιέχει, αποτελείται ή παράγεται από ελαιοκράμβη ACS-BNØØ7-1 σε τρόφιμα ή ζωοτροφές που έχουν κοινοποιηθεί σύμφωνα με το άρθρο 8 παράγραφος 1 στοιχείο α) και το άρθρο 20 παράγραφος 1 του κανονισμού (ΕΚ) αριθ. 1829/2003 έως τις 31 Δεκεμβρίου 2019, υπό τον όρο ότι η παρουσία αυτή:
      
                  α)
               
               
                  είναι τυχαία ή τεχνικώς αναπόφευκτη· και
               
            
                  β)
               
               
                  αντιστοιχεί σε ποσοστό όχι μεγαλύτερο από 0,1 % κατά μάζα.
               
            3.   Ο αποδέκτης διασφαλίζει τη διαθεσιμότητα πιστοποιημένου υλικού αναφοράς για την ελαιοκράμβη ACS-BNØØ7-1 μέσω της Αμερικανικής Εταιρείας Ελαιοχημείας (American Oil Chemists Society), στη διεύθυνση https://www.aocs.org/attain-lab-services/certified-reference-materials-(crms).».
   
   Άρθρο 4
   Οι καταχωρίσεις στο κοινοτικό μητρώο γενετικώς τροποποιημένων τροφών και ζωοτροφών, όπως προβλέπεται στο άρθρο 28 του κανονισμού (ΕΚ) αριθ. 1829/2003, σχετικά με τις σειρές ελαιοκράμβης ACS-BNØØ4-7, ACS-BNØØ1-4 και τον υβριδικό συνδυασμό ACS-BNØØ4-7×ACS-BNØØ2-5, σχετικά με τις σειρές ελαιοκράμβης ACS-BNØØ4-7, ACS-BNØØ2-5 και τον υβριδικό συνδυασμό ACS-BNØØ4-7×ACS-BNØØ2-5, και σχετικά με την ελαιοκράμβη ACS-BNØØ7-1 τροποποιούνται προκειμένου να ληφθεί υπόψη η παρούσα απόφαση.
   Άρθρο 5
   Η παρούσα απόφαση απευθύνεται στην εταιρεία Bayer CropScience AG, Alfred-Nobel-Str. 50, D-40789 Monheim am Rhein, Γερμανία.
   
      Βρυξέλλες, 14 Δεκεμβρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 268 της 18.10.2003, σ. 1.
   
      (2)  Απόφαση 2007/305/ΕΚ της Επιτροπής, της 25ης Απριλίου 2007, σχετικά με την απόσυρση από την αγορά του υβριδίου ελαιοκράμβης Ms1×Rf1 (ACS-BNØØ4-7×ACS-BNØØ1-4) και των παραγώγων του (ΕΕ L 117 της 5.5.2007, σ. 17).
   
      (3)  Απόφαση 2007/306/ΕΚ της Επιτροπής, της 25ης Απριλίου 2007, σχετικά με την απόσυρση από την αγορά του υβριδίου ελαιοκράμβης Ms1×Rf2 (ACS-BNØØ4-7×ACS-BNØØ2-5) και των παραγώγων του (ΕΕ L 117 της 5.5.2007, σ. 20).
   
      (4)  Απόφαση 2007/307/ΕΚ της Επιτροπής, της 25ης Απριλίου 2007, σχετικά με την απόσυρση από την αγορά της ελαιοκράμβης Topas 19/2 (ACS-BNØØ7-1) και των παραγώγων της (ΕΕ L 117 της 5.5.2007, σ. 23).
   
      (5)  Εκτελεστική απόφαση 2012/69/ΕΕ της Επιτροπής, της 3ης Φεβρουαρίου 2012, για την τροποποίηση των αποφάσεων 2007/305/ΕΚ, 2007/306/ΕΚ και 2007/307/ΕΚ όσον αφορά την περίοδο ανοχής ιχνών του υβριδίου ελαιοκράμβης Ms1×Rf1 (ACS-BNØØ4-7×ACS-BNØØ1-4), του υβριδίου ελαιοκράμβης Ms1×Rf2 (ACS-BNØØ4-7×ACS-BNØØ2-5) και της ελαιοκράμβης Topas 19/2 (ACS-BNØØ7-1), καθώς και των παραγώγων τους (ΕΕ L 34 της 7.2.2012, σ. 12).